মোশতাকের কারনেই তাজ উদ্দিনের সাথে বঙ্গবন্ধুর দুরত্ব সৃষ্টি হয়েছিল বলে অনেকে মনে করেন, এবিষয়ে তাঁর মন্তব্য জানতে চাইলে বঙ্গবন্ধু কন্যা শেখ রেহানা বলেন, ‘তাজ উদ্দিন কাকার সাথে আসলে আব্বার কোন দুরত্ব ছিল না। এটি একটি প্রোপাগান্ডা। মনে প্রাণে তাঁরা দুজন ছিলেন একাত্ম’। ঐসময় রাজনীতির এত ভেতরে যাওয়ার বয়স ছিল না তাঁর এমন মন্তব্য করে শেখ রেহানা বলেন, ‘এরপরও যতটুকু দেখেছি আব্বা আর তাজ উদ্দিন কাকা ছিলেন এক প্রাণ, এক আত্মা’। খোন্দকার মোশতাক হয়তো তাদের মধ্যে দুরত্ব সৃষ্টির অপচেষ্টা করতে পারে মন্তব্য করে রেহানা বলেন, ‘যে লোক নিজের ত্রিশ বছরের বন্ধুকে ছুরি মারতে পারে, তাঁর জন্য এই অপচেষ্টা করা তো কোন বিষয়ই নয়’।